b'\n_START_ARTICLE_\nGrb Ob\xc4\x8dine Vrhnika\n_START_PARAGRAPH_\nGrb Ob\xc4\x8dine Vrhnika je upodobljen na \xc5\xa1\xc4\x8ditu temno modre podlage, na katerem je osrednji motiv Jazonova ladja na valovih Ljubljanice. Ladja ima belo jadro in sedem parov vesel. Ladja in jambor sta oker barve, enake barve je tudi zunanja obroba \xc5\xa1\xc4\x8dita. Notranja obroba \xc5\xa1\xc4\x8dita je bela, beli pa sta tudi dve valovnici. Preostali dve valovnici sta modre barve.'